paragraph_text: Prvenstvo Hrvatske i Slavonije 1913./14. je bilo drugo po redu službeno nogometno natjecanje u Hrvatskoj koje je organizirao Nogometni pododbor Hrvatskog športskog saveza. Natjecanje je započelo u proljeće 1914. godine s odigravanjem utakmica koje su trebale biti na rasporedu u jesen 1913. godine. Zbog početka Prvog svjetskog rata i objave opće mobilizacije 31. srpnja 1914. godine prvenstvo je prekinuto.